أمل دنقل شاعر مصرى كبير، ولد سنه 1940 فى اسره نوبيه فى قريه القلعه فى مركز قفط فى محافظه قنا فى صعيد مصر ، و مات يوم 21 سنه 1983 وكان عمره وقتها 43 سنه ، و زوجته هى الصحفيه المشهوره عبله الرويني . محمد أمل فهيم ابو القسام محارب دنقل اللى ولد سنه 1940 فى قريه القلعه مركز قفط قريب من مدينه قنا فى الصعيد، والده كان عالم فى الازهرو اثر فى شخصيه أمل دنقل و القصايد بتاعته. هو اسمه أمل لأنه ولد فى نفس السنه التى أبوه اخذ فيها إجازه العالميه ( درجه علميه فى الازهر، فراح أبوه سماه كده علشان النجاح اللى هوه عمله ( وعلى فكره اسم أمل ده اسم للبنات فى مصر). أمل ساب البلد و سافر القاهره بعد ما خلص الثانويه بتاعته فى بلده قنا،و دخل كليه الاداب فى القاهرة، بس ماكانش بيروح الكليه من اول ما دخلها علشان كان بيشتغل. أمل اشتغل بعد كده فى محكمه قنا و الجمارك بتاعت السويس و اسكندرية، و بعدين اشتغل فى منظمه التعاون الأفروأسيوي، بس فى كل مره كان بيسيب الشغل و ينشغل بكتابه الشعر. و زيه زي اى حد من الصعيد، أمل حس بصدمه اول ما راح القاهرة، و الصدمه دي أثرت فى شعره، خصوصاً فى القصايد الأولانيه بتاعته.